Taksoituslautakunta

Taksoituslautakunta oli kunnallinen lautakunta, joka määräsi kunnan verovelvollisten veroäyrit. Taksoituslautakunnat lakkautettiin vuoden 1960 alussa kunnallis-, kirkollis- ja valtionveron määräämisen siirtyessä uudelle laissa säädetylle verolautakunnalle. Verotustoimi muuttui toimenpiteen johdosta valtiojohtoiseksi kunnallisen määräämisvallan vähentyessä taksoitusasioissa ja kunnallisen itsehallinnon menettäessä yksinomaisen määräämisoikeutensa.

Vuoden 1898 kunnallisasetus määritteli taksoituslautakunnan, jonka jäsenet valitsi kuntakokous ja myöhemmin kunnanvaltuusto, kuntakokouksen seuraajaelin.

Taksoituslautakuntaa edeltävä toimielin oli taksoituskomitea.

Lähteet 

Suomen kunnallispolitiikka